બુધવારે બપોરે હાર્દિક પટેલ ધ્રાંગધ્રા હાઇવે પરથી મળી આવતાં વકીલ માંગુકિયા તેઓને અમદાવાદના થલતેજ ખાતે તેઓની ઓફિસે લઇ આવ્યા હતા અને આજે સવારે તેને ગુજરાત હાઇકોર્ટમાં હાજર કર્યો હતો. હાઇકોર્ટમાં જસ્ટિસ એમ.આર. શાહ સમક્ષ હાર્દિકને રજૂ કરાયો હતો. જેમાં હાઈકોર્ટે હાર્દિકના આક્ષેપો સામે શંકા વ્યક્ત કરી તેનું લેખિતમાં નિવેદન લીધું હતું. કોર્ટે કાયદાનો દુરૂપયોગ કરનારા સામે કડક કાર્યવાહી કરવાની ચીમકી આપી વધુ સુનાવણી 29 સપ્ટેમ્બર પર મુલતવી રાખી છે.